 Α. Ως ειδικής κατηγορίας παροχές θεωρούνται οι προσωρινές παροχές που δίνονται για την εξυπηρέτηση των καντινών σε παραλίες ή πλησίον αυτών στις οποίες υπάρχει δίκτυο ύδρευσης και για τις οποίες ισχύουν τα εξής:
1. Δίνονται στους έχοντας νόμιμη άδεια λειτουργίας καντίνας και σχετικό συμφωνητικό μίσθωσης ή συμβόλαιο ιδιοκτησίας ακινήτου,για το χρονικό διάστημα από 1ης Απριλίου έως 31ης Οκτωβρίου εκάστου έτους.
2. Για τη σύνδεση απαιτούνται: Αίτηση, αποδεικτικά νόμιμης χρήσης, υπεύθυνη δήλωση αποδοχής των όρων της σύνδεσης και προκαταβολή πεντακοσίων ευρώ (500,00 €). Δεν χρεώνονται με τέλη σύνδεσης.
3. Εκδίδεται ένας λογαριασμός για την ως άνω περίοδο, με τιμολόγιο το εκάστοτε ισχύον για κοινές παροχές και η προκαταβολή συμψηφίζεται κατά την εκκαθάρισή του.
[bookmark: _GoBack]Β. Ως ειδικής κατηγορίας εργοταξιακές παροχές θεωρούνται, επίσης, οι προσωρινές παροχές που δίνονται για την εξυπηρέτηση αναδόχων δημοσίων ή και ιδιωτικών έργων και για τις οποίες ισχύουν τα εξής:
1. Δίνονται στους Αναδόχους των έργων για χρονικό διάστημα ίσο με τη διάρκεια της σχετικής σύμβασης, μετά από απόφαση του ΔΣ.
2. Για τη σύνδεση απαιτούνται: Αίτηση, σύμβαση εκτέλεσης έργου, τα στοιχεία της ταυτότητας του Αναδόχου ή του νόμιμου εκπροσώπου του, υπεύθυνη δήλωση αποδοχής των όρων της σύνδεσης και προκαταβολή πεντακοσίων ευρώ (500,00 €). Δεν χρεώνονται με τέλη σύνδεσης.
3. Οι λογαριασμοί τελών εκδίδονται με το Πάγιο Τέλος και η καταναλισκόμενη ποσότητα χρεώνεται με την εκάστοτε ισχύουσα τιμή του κλιμακίου C3. Εάν η σύμβαση διαρκεί για περισσότερο από ένα έτος, εκδίδεται ετήσιος λογαριασμός και η προκαταβολή συμψηφίζεται κατά την εκκαθάριση του τελευταίου λογαριασμού.

